Kalėdų giesmė (novelė)
Kalėdų giesmė (angl. A Christmas Carol) – Čarlzo Dikenso novelė, išleista 1843 m. Laikoma viena žinomiausių kalėdine tematika parašytų istorijų, tapusi bestseleriu jau po išleidimo ir išlaikiusi populiarumą iki šių dienų. Pagal ją yra pastatyti teatro spektakliai, kino filmai. Novelėje pasakojama apie šykštų ir nelaimingą žmogų, vardu Ebenyzeris Skrudžas, kuris pasikeičia į geraširdį filantropą, kai jį aplanko vaiduokliai: buvęs verslo partneris Jacob Marley, Kalėdų praeitis, Kalėdų dabartis ir Kalėdų ateitis. Istorija skatina dalintis su mažiau turinčiais, kritikuoja godumą. Novelė pirmą kartą suvaidinta teatre Londone 1844 m., adaptuota filmui 1901 m., o pirmasis radijo teatro spektaklis transliuotas 1934 metais JAV per CBS. Iki šiol yra pastatyta virš 200 novele paremtų kino ir televizijos filmų.